Številka: 430-24/2013

Datum: 5. 6. 2015

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Načrta razvojnega programa (NRP) »Ureditev »P+R« parkirišča na Zadružnem trgu na Ptuju«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/0, 1/09 in 2/14), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Načrta razvojnega programa (NRP) »Ureditev »P+R« parkirišča na Zadružnem trgu na Ptuju«.

Miran SENČAR,

župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) »Ureditev »P+R« parkirišča na Zadružnem trgu na Ptuju«.

PREDLOG

JUNIJ 2015

Na podlagi drugega odstavka 8. člena Odloka o proračunu Mestne občine Ptuj za leto 2015 (Uradni vestnik Mestne občine Ptuj, št. 02/15) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI NAČRTA RAZVOJNEGA PROGRAMA (NRP)**

**»UREDITEV »P+R« PARKIRIŠČA NA ZADRUŽNEM TRGU NA PTUJU«**

**1.**

Mestna občina Ptuj potrjuje Načrt razvojnega programa (NRP) »Ureditev »P+R« parkirišča na Zadružnem trgu na Ptuju«.

**2.**

Investicijski projekt se izvaja s sredstvi proračuna Mestne občine Ptuj in Kohezijskega sklada.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 430-24/2013

Datum:

**Obrazložitev:**

Projekt predstavlja ekonomsko nedeljivo celoto in ima jasno opredeljene cilje, skladne z javnim razpisom »Parkiraj in pelji se« in razpisno dokumentacijo Ministrstva za infrastrukturo in prostor (ob prijavi, sedaj Ministrstva za infrastrukturo (MzI)) v okviru operativnega programa razvoja okoljske in prometne infrastrukture za obdobje 2007-2013, 2. razvojne prioritete »Cestna in pomorska infrastruktura – področje javnega potniškega prometa«.

Projekt je bil septembra 2013 prijavljen na omenjeni razpis, kjer smo si s pogodbo št. 2430-13/100049, podpisano 4. 12. 2013, pridobili sofinanciranje s strani Kohezijskega sklada v višini do 515.727,94 EUR, ali največ 85 % izkazanih in plačanih javnih upravičenih izdatkov do 15. 9. 2015.

Izhodišče za vrednost sofinanciranja je bil Investicijski program »Ureditev »P+R« parkirišča na Zadružnem trgu na Ptuju«, potrjen na seji MS MOP septembra 2013, v katerem so bile kot vrednosti gradbeno obrtniško instalacijskih (GOI) del zajete projektantske ocene.

Ob razpisu za GOI dela pa smo prejeli precej nižje ponudbe in izbrali izvajalca, s katerim je bila 1. 6. 2015 sklenjena Gradbena pogodba v vrednosti 444.382,80 EUR.

NRP se od predhodnega razlikuje tudi v DDV, ki ga tokrat ne navajamo, saj DDV ne bo strošek projekta (razen v letu 2013), ker si občina lahko odbija vstopni DDV od prejetih računov, ki se nanašajo na ureditev »P + R« ob pogoju, da bo omenjeno nepremičnino oddajala v obdavčljiv najem na podlagi izjave po 45. členu ZDDV-1, pri tem pa je pomembno, da ima najemnik nepremičnine pravico do celotnega odbitka vstopnega DDV. Iz mnenja MJU z dne 8. 12. 2014 izhaja, da dejavnost urejanja javnih parkirišč lahko izvajamo na način, ki ureja zagotavljanje gospodarskih javnih služb.

Iz N1 Investicijskega programa (junij 2015) je razvidno, da je bodoči najemnik parkirišča podjetje Javne službe Ptuj d.o.o., ki bo občini plačeval najemnino v višini najmanj amortizacije.

Predvidena finančna konstrukcija celotnega projekta:

|  |  |  |  |  |  |
| --- | --- | --- | --- | --- | --- |
|  |  |  |  | **v EUR** |  **v %** |
| **VIRI FINANCIRANJA** | **DINAMIKA FINANCIRANJA** | **DELEŽ** |
| **2013** | **2014** | **2015** | **SKUPAJ** | **SKUPAJ** |
| **Mestna občina Ptuj** | **7.736,76** | **11.273,35** | **266.513,19** | **285.523,30** | **50,63%** |
| **MzI (EKS)** | **0,00** | **0,00** | **278.411,83** | **278.411,83** | **49,37%** |
| ***(od tega DDV)*** | ***1.178,76*** | ***0,00*** | ***0,00*** | ***1.178,76*** |  |
| **SKUPAJ** | **7.736,76** | **11.273,35** | **544.925,02** | **563.935,13** | **100,00%** |

Povračljiv DDV, ki ni naveden v preglednici je 121.632,26 EUR.

Mestna občina Ptuj je in bo v letih 2013, 2014 in 2015 zagotovila sredstva za investicijo v vrednosti 285.523,30 EUR

Zahtevke za izplačilo bomo začeli izdajati po prejemu prvih gradbenih situacij (predvidoma julija 2015), zadnji zahtevek za izplačilo bo podan na MzI najkasneje do 15.10.2015.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran Senčar,**

Simona Kašman **župan Mestne občine Ptuj**